Vážení spolupracovníci, priatelia a priaznivci,

**dovoľujeme si Vás osloviť a požiadať o poskytnutie 2% Vami zaplatenej** **dane právnických (fyzických) osôb za rok 2016, alebo o priamy sponzorský finančný dar v hodnote, akú uznáte za vhodnú, ale aj o nefinančnú pomoc, ktorá môže byť vyjadrená** **rôznymi formami.**

Ako nezisková organizácia, ktorá poskytuje verejnoprospešné služby podľa zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v Zariadení sociálnych služieb, máme možnosť prijať 2 % z dane právnických a fyzických osôb.

Našim cieľom je zvládnuť proces starnutia a pomáhať klientom žiť aktívne a plnohodnotne aj v odkázanosti, či v starobe. Z prostriedkov získaných touto cestou plánujeme vylepšiť a zútulniť prostredie zariadenia, zabezpečiť potrebné pomôcky pre rôzne druhy terapií a uspokojiť všetky potreby Vašich blízkych. Zrealizované projekty a nákupy budeme priebežne zverejňovať na našej webovej stránke: [www.pohodaseniorov.sk](http://www.pohodaseniorov.sk)

Našim spoločným poslaním je poskytovať kvalitné sociálne služby so zreteľom na individuálny, etický a odborný prístup. Máme ambíciu byť značkou a pojmom v oblasti starostlivosti o sociálne a zdravotne odkázaných ľudí. . Ponúkame preto dlhodobé partnerstvo pre tých, ktorí nám chcú v našom úsilí pomôcť.

Číslo účtu, na ktorý je možne prispievať:

**Pohoda seniorov, n.o.**

Sídlo: Hodská 360/33, Galanta 924 01

IČO: 45 732 213

Bankové spojenie: Slovenská sporiteľňa, a.s.

IBAN: **SK02 0900 0000 0006 3463 1488**

Ďakujeme a vážime si, že Vám nie sú ľahostajní ľudia, odkázaní na našu pomoc.

S úctou

Mgr. Miriam Maasová

riaditeľka